**Thibaut Nicolas Marc Courtois** (AFI: [tibo kuʁtwa]), nado en Bree, Limburgo, o 11 de maio de 1992, é un futbolista internacional belga que xoga como gardameta para o Real Madrid CF da Liga Santander e para a selección de Bélxica.

Traxectoria
-----------

### KRC Genk

Courtois comezou a súa carreira futbolística aos 5 anos de idade no Bilzerse VV. Neste equipo permaneceu durante tres anos, antes de marchar ao KRC Genk aos 8 anos de idade, onde nun principio xogou como lateral esquerdo antes de desempeñarse como gardameta, a súa posición actual. O seu debut con este equipo foi o 17 de abril de 2009 ante o KAA Gent cando só contaba con 16 anos de idade. Debido á crise de gardametas non dispoñibles pola que pasaba o Genk, foi como se produciu o debut de Courtois. Courtois comezara a tempada 2008-09 como o sexto gardameta na orde xerárquica do Genk, estando por detrás de Logan Bailly, Sinan Bolat, Davino Verhulst, Sem Franssen e Koen Casteels. Con todo, logo da venda de Bailly ao Borussia Mönchengladbach e de Bolat ao Standard de Liège en xaneiro de 2009, o terceiro gardameta Verhulst quedou coa titularidade, mentres que Franssen e Casteels foron nomeados segundo e terceiro gardameta respectivamente. No entanto, Verhulst foi suspendido durante dous encontros pola Real Federación Belga de Fútbol debido a unha falta que cometeu sobre Wilfried Dalmat durante un encontro ante o Standard de Liège o 15 de marzo de 2009, mentres que Franssen sufriu unha rotura de ligamentos no seu nocello e Casteels acababa de recuperarse dunha fractura no seu dedo e atopábase fóra de ritmo. Desta forma, Courtois recibiu a súa oportunidade e puido debutar en Primeira División.

Para a tempada 2009-10, Courtois disputou toda a campaña co equipo de reservas do Genk, mais na seguinte tempada, o adestrador Franky Vercauteren elixiuno como gardameta titular do primeiro equipo. Debido a que Verhulst atopábase lesionado e a que había problemas na transferencia do gardameta húngaro László Köteles, Courtois foi seleccionado para disputar a fase previa da UEFA Europa League ante o Inter Turku de Finlandia, ante o cal tivo unha participación destacada na vitoria do Genk por 5-1 no partido de ida e por 3-2 no de volta. Despois de disputar os 3 primeiros encontros na liga, Courtois asinou o seu primeiro contrato profesional co Genk o 18 de agosto de 2010 cunha duración de 3 anos. Ao día seguinte, foi titular na derrota por 3-0 ante o FC Porto na Europa League. Courtois tamén logrou facer o seu debut na Copa de Bélxica o 9 de novembro de 2010 na derrota do seu equipo por 2-1 fronte ao Standard de Liège. Con todo, no último encontro da tempada ante o Liège, o Genk necesitaba polo menos un empate para levar o título de liga ante un Standard que tamén buscaba levar o campionato. Nun encontro onde o Standard sufocou a unha dura defensa do Genk, Courtois logrou salvar o empate a 1-1 con tres atalladas vitais nos últimos minutos do encontro En total, Courtois logrou disputar 44 partidos co Genk durante a tempada. Tamén foi elixido como o *Gardameta do Ano* no fútbol belga e como o *Mellor Xogador do Genk* ao finalizar a tempada.

### Chelsea

> 
> 
> O club fixo todo o posíbel para persuadir ao xogador e ao seu representante de que Courtois debe de quedar no Genk pero non funcionou. (...) O Genk non tivo outra opción que aceptar a oferta do Chelsea, a cal é por moito a maior oferta que recibísemos algunha vez por un xogador.
> Comunicado do KRC Genk na súa páxina web acerca da venda de Courtois.
> 

O 16 de xullo de 2011, o Genk fixo público na súa páxina web que Courtois decidiu marchar ao Chelsea FC de Inglaterra, pero que trataron de facer "todo o posíbel" para convencelo de quedar no club, o cal non funcionou. Dez días despois, Courtois completou o seu traspaso ao Chelsea, asinando un contrato de 5 anos por un monto de 7,9 millóns de libras. No entanto, o mesmo día en que asinou co Chelsea, Courtois foi cedido ao Atlético de Madrid de España até o final da tempada 2011-12.

### Atlético de Madrid

O seu debut co Atlético sería o 25 de agosto de 2011 nun encontro de clasificación á Europa League fronte ao Vitória SC, ante o cal tivo un bo papel na vitoria do seu equipo por 4-0. Tres días despois, Courtois fixo o seu debut na Primeira División nun encontro fronte ao CA Osasuna, no que ambos os equipos empataron 0-0. O 9 de maio de 2012, conseguiu o seu primeiro título internacional disputando e gañando a final da Europa League por 3 goles a 0 ao Athletic Club. Durante o verán de 2012 chegouse a un acordo entre o Chelsea e o Atlético de Madrid para que Courtois permanecese, de novo, cedido durante a tempada 2012-13 no club madrileño. O 31 de agosto de 2012 Courtois e o Atlético de Madrid coroáronse campións da Supercopa de Europa, gañando por 4-1 ao Chelsea. Courtois xogou os 90 minutos do que foi o centésimo partido da súa carreira como profesional. Nestes primeiros 100 partidos, Courtois encaixou 101 goles.

Durante a Liga 2012-13 Courtois converteuse no porteiro menos goleado, obtendo así o Trofeo Zamora que se lle outorga ao porteiro menos goleado durante a competición. Estas actuacións axudaron ao equipo a acabar terceiro e conseguir a clasificación para a Liga de Campións 2013-14. A tempada serviu a nivel persoal a Courtois para superar as marcas de imbatibilidade de Abel tanto en casa como fose. Así, o 10 de marzo de 2013 superou a marca no estadio Vicente Calderón permanecendo durante 820 minutos sen encaixar un gol e o 8 de maio fóra de casa, deixando o rexistro en 680 minutos. Na Copa do Rei, o 17 de maio de 2013 proclamouse campión ao vencer na final ao Real Madrid por dous goles a un. O partido chegou ao final dos 90 minutos con empate a un e na prórroga, tras adiantarse o Atlético, Courtois realizou unha serie de paradas que evitaron o empate a dous.

De cara á tempada 2013-14 Courtois expresou o seu desexo de permanecer no Atlético un ano máis cedido e de disputar a liga de Campións co club branquivermello. Finalmente o 22 de xuño de 2013, o Atlético de Madrid e o Chelsea chegaron a un acordo para prorrogar a cesión unha tempada máis. A principios de tempada proclamouse subcampión da Supercopa de España tras perder ante o FC Barcelona debido á regra do gol visitante (1-1 na ida e 0-0 na volta). Na eliminatoria de cuartos de final da Liga de Campións ante o FC Barcelona, é clave para que o Atlético volva a semifinais 40 anos despois. O 17 de maio de 2014 proclamouse campión da Liga 2013-14 na última xornada tras un empate 1-1 fronte ao FC Barcelona no Camp Nou.

Títulos
-------

### Campionatos estatais

| Título | Club | Estado | Ano |
| --- | --- | --- | --- |
| Primeira División | KRC Genk | Bélxica | 2011 |
| Copa do Rei | Atlético de Madrid | España | 2013 |
| Primeira División | Atlético de Madrid | España | 2014 |

### Campionatos internacionais

| Título | Club | Estado | Ano |
| --- | --- | --- | --- |
| UEFA Europa League | Atlético de Madrid | España | 2012 |
| Supercopa de Europa | Atlético de Madrid | España | 2012 |

### Distincións individuais

| Distinción | Ano |
| --- | --- |
| Bélxica Gardameta do Ano na Primeira División de Bélxica | 2011 |
| Bélxica Mellor xogador do KRC Genk | 2011 |
| Bélxica Mellor gardameta Golden Boy | 2011 |
| España Trofeo Zamora | 2013 |
| España Mellor porteiro nos Premios de LFP | 2013 |
| España Trofeo Zamora | 2014 |

Notas
-----

1. 1 2 3 4  "Courtois Completed" (en inglés). 19 de xuño de 2012. Arquivado dende o orixinal o 04 de agosto de 2013. Consultado o 3 de xullo de 2014.
2. 1 2 3 4 5  Niblock, Gary (22 de xullo de 2011). "Five things you need to know about new Chelsea signing Thibaut Courtois" (en inglés). Consultado o 3 de xullo de 2014.
3. 1 2 3 4 5 6  "RC Genk met 16-jarige zesde keeper tegen AA Gent" (en neerlandés). 15 de abril de 2009. Consultado o 3 de xullo de 2014.
4. ↑  "Thibaut Courtois verlaat KRC Genk" (en neerlandés). 16 de xullo de 2011. Arquivado dende o orixinal o 17 de xaneiro de 2014. Consultado o 3 de xullo de 2014.
5. ↑  "Chelsea loan young goalkeeper Thibaut Courtois to Atlético de Madrid" (en inglés). 22 de xullo de 2011. Consultado o 3 de xullo de 2014.

Véxase tamén
------------

### Ligazóns externas

* Perfil no sitio web oficial da URBSFA/KBVB
* Perfil no sitio web oficial do Atlético de Madrid

| * v
* c
* e
Real Madrid CF – Tempada 2023–24 |
| --- |
| 
* 1 Courtois
* 2 Carvajal
* 3 Militão
* 4 Alaba
* 5 Bellingham
* 6 Nacho
* 7 Vinícius
* 8 Kroos
* 10 Modrić
* 11 Rodrygo
* 12 Camavinga
* 13 Lunin
* 14 Joselu
* 15 Valverde
* 16 Odriozola
* 17 Lucas
* 18 Tchouaméni
* 19 Ceballos
* 20 Fran García
* 21 Brahim
* 22 Rüdiger
* 23 Mendy
* 24 Güler
* Adestrador: Ancelotti

 |  |

| * v
* c
* e
Gañadores do Trofeo Zamora |
| --- |
| 
* 1929: Zamora
* 1930: Blasco
* 1931: Zarraonaindia
* 1932: Zamora
* 1933: Zamora
* 1934: Blasco
* 1935: Urquiaga
* 1936: Blasco
* 1940: Tabales
* 1941: Echevarría
* 1942: Acuña
* 1943: Acuña
* 1944: Eizaguirre
* 1945: Eizaguirre
* 1946: Bañón
* 1947: Lezama
* 1948: Velasco
* 1949: Domingo
* 1950: Acuña
* 1951: Acuña
* 1952: Ramallets
* 1953: Domingo
* 1954: Menéndez
* 1955: Alonso
* 1956: Ramallets
* 1957: Ramallets
* 1958: Goyo
* 1959: Ramallets
* 1960: Ramallets
* 1961: Vicente
* 1962: Araquistáin
* 1963: Vicente
* 1964: Vicente
* 1965: Betancort
* 1966: Pesudo
* 1967: Betancort
* 1968: Junquera
* 1969: Sadurní
* 1970: Iribar
* 1971: Abelardo
* 1972: Deusto
* 1973: Reina
* 1974: Sadurní
* 1975: Sadurní e D'Alessandro
* 1976: Miguel Ángel
* 1977: Reina e D'Alessandro
* 1978: Artola
* 1979: Manzanedo
* 1980: Arconada
* 1981: Arconada
* 1982: Arconada
* 1983: Agustín
* 1984: Urruti
* 1985: Ablanedo II
* 1986: Ablanedo II
* 1987: Zubizarreta
* 1988: Buyo
* 1989: Ochotorena
* 1990: Ablanedo II
* 1991: Abel
* 1992: Buyo
* 1993: Liaño e Cañizares
* 1994: Liaño
* 1995: Jaro
* 1996: Molina
* 1997: Songo'o
* 1998: Toni
* 1999: Roa
* 2000: Herrera
* 2001: Cañizares
* 2002: Cañizares
* 2003: Cavallero
* 2004: Cañizares
* 2005: Valdés
* 2006: Pinto
* 2007: Abbondanzieri
* 2008: Casillas
* 2009: Valdés
* 2010: Valdés
* 2011: Valdés
* 2012: Valdés
* 2013: Courtois
* 2014: Courtois
* 2015: Bravo
* 2016: Oblak
* 2017: Oblak
* 2018: Oblak
* 2019: Oblak
* 2020: Courtois
* 2021: Oblak
* 2022: Courtois

 |

|  |  |
| --- | --- |
| Control de autoridades | 
* Wd: Q73360
* WorldCat
* VIAF: 15163994639201832054
* BRE: 5425151
* IMDb: nm6585162
* Munzinger: 01000008674
* NTA: 434779377
* As: 19360
* BDFutbol: 13727
* EUfootballInfo: 27590
* FIFA: 358106
* FootballDatabase: 65793
* L'Équipe: 33856
* NFT: 44299
* SoccerBase: 60467
* Soccerway: 77294
* Thefinalball: 95628
* Transfermarkt: 108390
* UEFA: 250011668
* Worldfootball: thibaut-courtois

 |